इटाली , 2 नभेम्बरःमुलुगनि गेजेराव बांसिन फर्मुला वान ग्रांफ्री रेसखौ देरहानो हानाय रोंगथि गोनां रेसार लुइस हेमिल्टनआ गुबुन मोनसे फर्मुला वान रेसखौ गावनि गेलेनाय केरियारआव देरहानो हाबावदों । अदेबानि गावनि गेलेनाय केरियारआव हेमिल्टनआ गासै 93 थि फर्मुला वानखौ देरहानो हानायाव जाफुंसारदों । मख'नो गोनांदि थांनाय अक्टबर दाननि गेजेर बाहागोआव जालांनाय मोनसे फर्मुला वानखौ देरहानो हानाय लोगो लोगो आगुनि गेदेमा रेसार माइकेल सुमाकरनि देरहानाय रेकर्डखौ बारनो हानानै लुइस हेमिल्टनआ बे खेबआव गुबुन मोनसे फर्मुला वानखौ देरहानो हानायजों मुलुगनि गेजेराव गावखौनो गोख्रोंसिन ड्राइभार एबा रेसार महरै सिनायथि होनो हादों । रबिबारखालि गेलेनाय एबा बादायनाय एमिलिया रमांना ग्रांफ्रीखौ देरहानो हानायाव हेमिल्टनआ जोबोद गोजोन्नाय फोरमायदों । बे रेसनि नैथि सारिआव मार्सिडिस हान्जानि रेसार बाल्टेरि बटासआ एसेयावनो थांखिनिफ्राय फेलें जायो । मानोना हेमिल्टनआ बिनिख्रुइ 5.7 सेकेन्डनि फारागथियावनो सेथियाव थानो हादों । गुबुन फार्सेथिं रेन'नि ड्राइभार डेनियेल रिकियार्डआ थामथि सारिआव जायगा लानो हादों । मख'नो गोनांदि , एमिलियाआव थांनाय 2006 माइथायनि उनाव गिबि खेब फर्मुला वान रेस बादायलायनायखौ खुंनाय जादों । मोनसे समाव बे रेसनि ट्रफीखौ माइकेल सुमाकरआबो देरहानो हादोंमोन । नाथाय हेमिल्टनआ मोनसेनि उनाव गुबुन मोनसे टुर्नामेन्टफोरखौ देरहानो हानायाव जाफुंसारदों आरो बे समाव मुलुगनि साबसिन ड्राइभार महरै गावखौ सिनायथि होनो हादों । 
लुइस हेमिल्टनआ 93 थि फर्मुला वान रेसखौ देरहादों